Ministru kabineta rīkojuma projekta

**“Par valsts nekustamā īpašuma “Lokatori”, Rojā, Rojas novadā, nodošanu Zemkopības ministrijas valdījumā**” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta rīkojumaprojekta “Par valsts nekustamā īpašuma “Lokatori”, Rojā, Rojas novadā, nodošanu Zemkopības ministrijas valdījumā” (turpmāk – rīkojuma projekts) mērķis un būtība ir nodot Zemkopības ministrijas valdījumā Finanšu ministrijas valdījumā esošo nekustamo īpašumu, kurš atsavināšanas aprobežojumu dēļ nav atsavināms, un kura sastāvā ir meža zeme, tādejādi atbrīvojot Finanšu ministriju (valsts akciju sabiedrību „Valsts nekustamie īpašumi”) no tai neraksturīgas funkcijas (valsts meža zemes apsaimniekošanas) veikšanas.  Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas iniciatīva.  Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrijas valdījumā ir nekustamais īpašums “Lokatori” (nekustamā īpašuma kadastra Nr.8882 008 0785) Rojā, Rojas novadā, kas sastāv no zemes vienības (zemes vienības kadastra apzīmējums 8882 008 0785) 0,3160 ha kopplatībā, tai skaitā meža zemes 0,2400 ha platībā, kas ierakstīta zemesgrāmatā uz valsts vārda Finanšu ministrijas personā Rojas novada zemesgrāmatas nodalījumā Nr.100000086489 (turpmāk šajā punktā – nekustamais īpašums “Lokatori”).  Nekustamais īpašums “Lokatori” ir neapbūvēta zemes vienība.  Nekustamais īpašums “Lokatori” nav iznomāts.  Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) nekustamajam īpašumam ir noteikti šādi apgrūtinājumi:   * *Baltijas jūras un Rīgas jūras līča krasta kāpu vides un dabas resursu aizsardzības dabas aizsargjoslas teritorija 0,3160 ha platībā;* * *aizsargjoslas teritorija gar elektrisko tīklu un gaisvadu līniju starp pilsētām un ciemiem, ka arī*   *pilsētu lauku teritorijās 0, 0140 ha platībā.*  Saskaņā ar Aizsargjoslu likuma 36.panta trešās daļas 1.punktu, krasta kāpu aizsargjoslā aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.  Zemes vienībai noteiktais lietošanas mērķis: 0201- *zeme, uz kuras galvenā saimnieciskā darbība ir mežsaimniecība -* 0.3160 ha platībā.  Atbilstoši NĪVKIS datiem par zemes vienības platības sadalījumu pa lietošanas veidiem, zemes vienībai 0,2400 ha platībā noteiktais lietošanas veids – mežs. Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Meža likuma 3.panta pirmā daļa noteic kāda zeme ir šā likuma objekts. Konkrētajā gadījumā Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs.  Saskaņā ar Nekustamā īpašuma valsts kadastra likuma 76.pantā noteikto, nekustamā īpašuma novērtējums kadastrā ir nekustamā īpašuma kadastrālās vērtības un nekustamā īpašuma sastāvā esošās mežaudzes vērtības summa. Mežaudzes vērtību Kadastra informācijas sistēmā ieraksta, pamatojoties uz Valsts meža dienesta ziņām. Atbilstoši informācijai no NĪVKIS nekustamā īpašuma “Lokatori” novērtējums kadastrā ir noteikts 186 *euro*, tajā skaitā zemes vienības kadastrālā vērtība uz 2020.gada 30.jūliju noteikta 64 *euro*, attiecīgi zemes vienībā “Lokatori” ietilpstošās mežaudzes vērtība ir 122 *euro*.  Nekustamais īpašuma "Lokatori" robežojas ar Zemkopības ministrijas valdījumā esošu zemes vienību (zemes vienības kadastra apzīmējums 8882 008 0716), kas ietilpst nekustamā īpašuma "Valsts mežs Roja" (nekustamā īpašuma kadastra Nr. 8882 008 0711) Rojas novadā, sastāvā.  Ievērojot iepriekš minēto, valsts akciju sabiedrība „Valsts nekustamie īpašumi” ar 07.02.2019. vēstuli Nr. 3/1-6/1229 piedāvāja nekustamo īpašumu “Lokatori” pārņemt Zemkopības ministrijas valdījumā.  Zemkopības ministrija ar 21.05.2019. vēstuli Nr. 3.4-11e/1144/2019 informēja, ka nekustamā īpašuma ”Lokatori” (nekustamā īpašumā kadastra Nr.8882 008 0785) Rojā, Rojas novadā pārņemšana Zemkopības ministrijas valdījumā un akciju sabiedrības “Latvijas valsts meži” pārvaldīšanā Meža likumā noteiktās valsts meža īpašuma pārvaldīšanas un apsaimniekošanas funkcijas nodrošināšanai nav lietderīga, norādot uz šādiem apsvērumiem:  1) nekustamais īpašums sastāv no vienas zemes vienības ar kadastra apzīmējumu 8882 008 0785 un trīs zemesgrāmatā reģistrētām būvēm;  2) uz zemes vienības atrodas divas inženierbūves;  3) nekustamajam īpašumam reģistrētais lietošanas mērķis - valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve (NĪLM kods 0906);  4) nekustamais īpašums atrodas Baltijas jūras un Rīgas jūras līča krasta kāpu aizsargjoslas teritorijā, kur atbilstoši Aizsargjoslu likumam noteikti saimnieciskās darbības ierobežojumi;  5) atbilstoši Rojas novada teritorijas plānojumam, nekustamais īpašums atrodas Rojas ciema teritorijā un robežojas ar Rojas privātmāju apbūves teritoriju;  6) piekļuve nekustamajam īpašumam iespējama, šķērsojot fiziskai personai piederošu nekustamo īpašumu “Laipas” (kadastra Nr.8882 008 0754). Pēc datorizētās zemesgrāmatas datiem, minētais nekustamais īpašums nav apgrūtināts ar servitūtu par labu īpašumam “Lokatori”. Līdz ar to, piekļuves nodrošināšanai būtu nepieciešams noslēgt servitūta līgumu ar pierobežojošā īpašuma īpašnieku.  Informējam, ka ir mainījušies faktiskie un tiesiskie apstākļi, uz kuriem ir norādījusi Zemkopības ministrija iepriekš minētajā vēstulē, kā pamatojumu nekustamā īpašuma “Lokatori” pārņemšanai Zemkopības ministrijas valdījumā:   * nekustamais īpašums “Lokatori” nav apbūvēts, būves, kas atradās uz zemes vienības ir pilnībā demontētas un dzēstas no Rojas novada zemesgrāmatas nodalījuma Nr.100000086489, kā arī veikta datu aktualizēšana NĪVKIS; * ņemot vērā, ka uz minētās zemes vienības vairs neatrodas valsts aizsardzības nozīmes objektu apbūve, tā ir neapbūvēta zemes vienība, kurai dominējošais zemes lietošanas veids ir meža zeme, valsts akciju sabiedrība “Valsts nekustamie īpašumi” ar 10.06.2020. vēstuli Nr. 2/9-3/5404 ir lūgusi Rojas novada domei mainīt zemes vienībai noteikto nekustamā īpašuma lietošanas mērķi *“Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve*” uz “*Zeme, uz kuras galvenā saimnieciskā darbība ir mežsaimniecība*”. Saskaņā ar Rojas novada domes 21.07.2020. lēmumu Nr.101 (Protokols Nr. 10, 19. punkts) , nekustamā īpašuma “Lokatori”, Rojā, Rojas novadā (kadastra Nr. 8882 008 0785) zemes vienībai ar kadastra apzīmējumu 8882 008 0785 (kopplatība 0.3160 ha) noteikts zemes lietošanas mērķis: “zeme, uz kuras galvenā saimnieciskā darbība ir mežsaimniecība” (NĪLM – kods 0201), kā arī veiktas izmaiņas NĪVKIS. * attiecībā uz ceļa servitūta nodibināšanu paskaidrojam, ka valsts akciju sabiedrība “Valsts nekustamie īpašumi” ar 01.07.2019. vēstuli Nr. 4/3-2/7028 „Par servitūta līguma noslēgšanu", adresētu nekustamā īpašuma "Laipas" (nekustamā īpašuma kadastra Nr. 8882 008 0754) Rojā, Rojas novadā, īpašniecei aizsūtīja savu priekšlikumu nodibināt ceļa servitūtu par labu valsts nekustamajam īpašumam „Lokatori", Rojā, Rojas novadā, ar pielikumā pievienotiem servitūta līguma projekta 3  eksemplāriem. 07.08.2019. tika saņemta nekustamā īpašuma "Laipas", Rojā, Rojas novadā, īpašnieces pilnvarotās personas juriskonsulta Ilgoņa Kļaviņa vēstule, kurā norādīts, ka valsts akciju sabiedrības “Valsts nekustamie īpašumi” priekšlikums ir izskatīts pēc būtības, un pamatojoties uz lietas faktiskiem un juridiskiem apstākļiem, ir atzīts par nesamērīgu un netaisnīgu, un tiek noraidīts, atsakot noslēgt servitūta līgumu.   Ja nekustamais īpašums “Lokatori” tiks nodots Zemkopības ministrijas valdījumā un pievienots Zemkopības ministrijas valdījumā un VAS “Latvijas valsts meži” pārvaldīšanā esošai zemes vienībai ar kadastra apzīmējumu 8882 008 0716, kas ieskauj nekustamo īpašumu “Lokatori” no trīs plaknēm, piekļuves jautājums būs atrisināts un zudīs nepieciešamība tiesas ceļā apgrūtināt privātīpašumā esošo nekustamo īpašumu “Laipas”, jo piekļuvi nekustamajam īpašumam “Lokatori” varēs nodrošināt caur Zemkopības ministrijas valdījumā esošo nekustamo īpašumu "Valsts mežs Roja".  Saskaņā ar valsts akciju sabiedrības „Valsts nekustamie īpašumi” īpašuma portfeļa attīstības stratēģijas pamatprincipiem valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Ņemot vērā, ka valsts nekustamais īpašums “Lokatori” visā tā platībā atrodas krasta kāpu aizsargjoslā, kā arī tā sastāvā ir meža zeme 0,2400 ha platībā, tas nav atsavināms Aizsargjoslu likumā un Meža likumā noteikto atsavināšanas ierobežojumu dēļ, līdz ar to valsts akciju sabiedrības „Valsts nekustamie īpašumi” Īpašumu izvērtēšanas komisija ir lēmusi par nekustamā īpašuma “Lokatori” nodošanu Zemkopības ministrijas valdījumā. (2019.gada 31.oktobra sēde (prot. Nr.IZKP-19/47-10), papildus ņemot vērā to, ka nekustamais īpašums “Lokatori” robežojas ar Zemkopības ministrijas valdījumā esošo nekustamo īpašumu.  Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļā noteikts, ka uz valsts vārda Zemkopības ministrijas personā zemesgrāmatās tiek ierakstīta valstij piederošā un piekrītošā zeme, ko aizņem valsts selekcijas saimniecības, valsts izmēģinājumu saimniecības, valsts zinātniskās pētniecības saimniecības un valsts lauksaimniecības mācību saimniecības, valstij piederošā un piekrītošā meža zeme, izņemot šā panta otrajā daļā minēto meža zemi, ja tā likumā noteiktajā kārtībā nav nodota īpašumā vai pastāvīgā lietošanā fiziskajām un juridiskajām personām, kā arī saskaņā ar attiecīgu Ministru kabineta rīkojumu — cita valstij piederošā un piekrītošā zeme.  Zemkopības ministrija ir vadošā valsts pārvaldes institūcija mežsaimniecības nozarē. Saskaņā ar Meža likuma 4.panta otrajā daļā noteikto valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic akciju sabiedrība "Latvijas valsts meži", kas nodibināta valsts meža īpašuma pārvaldīšanai un apsaimniekošanai.  Ievērojot iepriekš minēto, pārņemot Rīkojuma projektā iekļauto nekustamo īpašumu “Lokatori” Zemkopības ministrijas valdījumā, tas var tikt nodots akciju sabiedrības "Latvijas valsts meži" pārvadīšanā kā meža apsaimniekošanas nozares ekspertam.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VAS “Valsts nekustamie īpašumi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020. gads** | | Turpmākie trīs gadi (tūkst.euro) | | | | |
| **2021.** | | **2022.** | | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.  gadam | izmaiņas, salīdzinot ar vidējā termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. | | | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. | | | | | | |
| 1.2. valsts speciālais budžets | Projekts šo jomu neskar. | | | | | | |
| 1.3. pašvaldību budžets | Projekts šo jomu neskar. | | | | | | |
| 2. Budžeta izdevumi: | Projekts šo jomu neskar. | | | | | | |
| 2.1. valsts pamatbudžets | Projekts šo jomu neskar. | | | | | | |
| 2.2. valsts speciālais budžets | Projekts šo jomu neskar. | | | | | | |
| 2.3. pašvaldību budžets | Projekts šo jomu neskar. | | | | | | |
| 3. Finansiālā ietekme | Projekts šo jomu neskar. | | | | | | |
| 3.1. valsts pamatbudžets | Projekts šo jomu neskar. | | | | | | |
| 3.2. speciālais budžets | Projekts šo jomu neskar. | | | | | | |
| 3.3. pašvaldību budžets | Projekts šo jomu neskar. | | | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. | | | | | | |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Izdevumus, saistībā ar nekustamā īpašuma pārreģistrēšanu zemesgrāmatā uz valsts vārda Zemkopības ministrijas personā, segs VAS “Latvijas valsts meži” no sava budžeta līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VAS “Valsts nekustamie īpašumi”, Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

vita.bruzas@vni.lv